VÝZVA NA PREDKLADANIE PONÚK 
(ďalej len ako „výzva“)
zákazka na poskytnutie služby
podľa § 117 zákona NR SR č. 343/2015 Z. z. o verejnom obstarávaní 
a o zmene a doplnení niektorých zákonov v z. n. p.
(ďalej len ako „ZVO“)
1.	Identifikácia verejného obstarávateľa:
Názov:	Mesto Dunajská Streda
Sídlo:	Hlavná 50/16, 929 01 Dunajská Streda
IČO:	00305383
DIČ:	2021129968
Kontaktná osoba vo veciach zákazky: Mgr. Marián Herceg
Telefón:	+421 918/607 347
Email:	 marian.herceg@dunstreda.eu 
Kontaktná osoba vo veciach verejného obstarávania:
Telefón:	+421 918/607 347
Email:	marian.herceg@dunstreda.eu
2.	Predmet zákazky:
2.1.	Názov zákazky: Žitnoostrovský jarmok 2016 – lezecká stena.
Kód CPV: 37535291-3 – Steny na šplhanie, 60000000-8 – Dopravné služby (bez prepravy odpadu), 45255400-3 – Montážne práce, 45111300-1 – Demontážne práce.
2.2.	Druh zákazky: zákazka na poskytnutie služby.
2.3.	Spôsob vzniku záväzku: objednávka.
3.	Miesto a termín dodania predmetu zákazky:
3.1.	Miesto dodania predmetu zákazky: Park voľného času a oddychu na Trhovisku v Dunajskej Strede.
3.2.	Termín dodania predmetu zákazky: Úspešný uchádzač sa zaväzuje vykonať činnosti v rozsahu bodu 4 tejto výzvy od 21.09.2016, 20:00 hod. do 25.09.2016, 12:00 hod. (vrátane).
4.	Opis predmetu zákazky a jeho rozsah:
4.1.	Predmetom obstarávania je zabezpečenie lezeckej steny na Žitnoostrovský jarmok. Dodávateľ zabezpečí dovoz, montáž, demontáž a odvoz lezeckej steny s nasledujúcimi minimálnymi technickými parametrami:
•	Výška lezeckej steny: minimálne 7 metrov.
•	Materiál lezeckej steny: bezpečný na lezenie aj v daždi, resp. v silnom vetre.
•	Dĺžka čistej plochy určenej na lezenie: minimálne 5 metrov.
•	Súčasťou lezeckej steny musí byť ľanová dráha s minimálnou dĺžkou 30 metrov – brať do úvahy bezpečný sklon ľanovej dráhy.
•	Vybavenie: vrátane všetkej potrebnej istiacej a bezpečnostnej techniky.
•	Obslužný personál: minimálne 3 osoby.
•	Cena služby pre účastníkov jarmoku: bezplatne.
•	Potrebné miery na postavenie zostavy: 15 m x 45 m.
Do celkovej ceny predloženej cenovej ponuky je potrebné zahrnúť cenu za zabezpečenie lezeckej ceny vrátane jej dovozu, montáže, ukotvenia, demontáže, odvozu a všetkých ostatných nákladov spojených s predmetom obstarávania. Lezecká stena musí byť dopravená a zmontovaná najneskôr do 21.09.2016, 20:00 hod. Presné umiestnenie lezeckej steny určí zodpovedná osoba verejného obstarávateľa. Demontáž a odvoz lezeckej steny musí byť realizovaný až po 25.09.2015, 12:00 hod.
Dodávateľ sa zaväzuje, že cena za predmet tejto zákazky je konečná. V cene za poskytnutie služby sú zahrnuté všetky náklady na predmet obstarávania.
4.2.	Predmet zákazky požaduje verejný obstarávateľ oceniť v súlade s tabuľkou „Návrh na plnenie kritérií“, ktorá tvorí prílohu č. 1 tejto výzvy.
4.3.	Dodávateľ je povinný zabezpečiť predmet zákazky vlastnými kapacitami, predmet zákazky nemôže byť zabezpečený subdodávateľsky.
5.	Variantné riešenie: neumožňuje sa.
6.	Predpokladaná hodnota zákazky: 2.500,00 EUR bez DPH.
7.	Predkladanie cenových ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 1 tejto výzvy, v termíne do 16.09.2016, 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. Na obálke uviesť heslo: „NEOTVÁRAŤ“.
3. Názov predmetu obstarávania „Žitnoostrovský jarmok 2016 – lezecká stena“.
4. Meno kontaktnej osoby: Mgr. Marián Herceg.
Ponuky sa predkladajú v slovenskom jazyku a v mene EURO.
8.	Lehota viazanosti ponúk: do 21.09.2016.
9.	Podmienky financovania predmetu zákazky:
9.1	Predmet zákazky bude financovaný z rozpočtu verejného obstarávateľa formou bezhotovostného platobného styku.
9.2	Zálohy ani preddavky nebudú poskytované.
9.3	Fakturácia – splatnosť riadne vystavenej faktúry bude 30 dní odo dňa jej doručenia verejnému obstarávateľovi.
10.	Podmienky účasti uchádzačov:
10.1	Uchádzač predloží doklad o oprávnení podnikať na daný predmet zákazky nie starší ako 3 mesiace ku dňu uplynutia lehoty na predkladanie ponúk.
10.2	Všetky doklady sa predkladajú v 1 originálnej verzii.
11.	Kritérium na hodnotenie cenových ponúk:
11.1	Najnižšia cena s DPH za celý predmet zákazky.
12.	Obsah ponuky:
12.1	Ponuka musí obsahovať:
-	Doklady v zmysle bodu 10 tejto výzvy.
-	Ocenenie predmetu zákazky v súlade s prílohou č. 1 tejto výzvy podpísané štatutárnym zástupcom uchádzača a opatrené pečiatkou uchádzača (ak relevantné).
-	Čestné vyhlásenie uchádzača (príloha č. 2 tejto výzvy) podpísané štatutárnym zástupcom uchádzača a opatrené pečiatkou uchádzača (ak relevantné).
-	Odpočet splnenia technických parametrov zákazky (príloha č. 3 tejto výzvy) - podpísaný štatutárnym zástupcom uchádzača a opatrený pečiatkou uchádzača (ak relevantné).
-	Posudok statika (alebo jeho ekvivalent) s výpočtami povoleného zaťaženia lezeckej steny – predložiť v štátnom alebo českom jazyku. V prípade, ak je predmetný doklad vystavený v inom než vyššie uvedenom jazyku, uchádzač je povinný predložiť úradný preklad predmetného dokumentu do štátneho jazyka.
-	Každý člen obslužného personálu lezeckej steny, ktorý sa bude nachádzať na lezeckej stene a bude sprevádzať účastníkov Žitnoostrovského jarmoku na lezeckej stene musí predložiť:
o	Platný preukaz výškového špecialistu vydaný oprávnenou osobou o odbornej spôsobilosti vykonávať práce vo výškach a nad voľnou hĺbkou s použitím horolezeckej techniky v zmysle Vyhlášky Slovenského úradu bezpečnosti práce a Slovenského banského úradu č. 374/1990 Z. z. o bezpečnosti práce a technických zariadení pri stavebných prácach (alebo ekvivalent). Uchádzač zároveň uvedie v akom vzťahu je k osobe, ktorá je držiteľom uvedeného dokladu (zamestnanec alebo tretia osoba).V prípade, ak je predmetný doklad vystavený v inom než štátnom resp. českom jazyku, uchádzač je povinný predložiť úradný preklad predmetného dokumentu do štátneho jazyka.
Všetky vyššie uvedeného doklady sa predkladajú v 1 originálnej verzii.
13.	Ďalšie informácie verejného obstarávateľa:
13.1	Po vyhodnotení cenových ponúk budú uchádzači písomne oboznámení s výsledkom vyhodnotenia.
13.2	 Úspešnému uchádzačovi bude vystavená objednávka.
13.3	Ak úspešný uchádzač z akéhokoľvek dôvodu nebude súhlasiť s objednávkou verejného obstarávateľa, verejný obstarávateľ môže vystaviť objednávku ďalšiemu uchádzačovi v poradí.
13.4	Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.
13.5	Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

Spracoval: Mgr. Marián Herceg

V Dunajskej Strede, dňa 09.09.2016

JUDr. Zoltán Hájos
primátor mesta

Prílohy: 
Príloha č. 1: Návrh na plnenie kritérií.
Príloha č. 2: Čestné vyhlásenie uchádzača.
Príloha č. 3: Odpočet splnenia technických parametrov zákazky.